
_START_ARTICLE_
Gesang der Jünglinge im Feuerofen
_START_PARAGRAPH_
Gesang der Jünglinge im Feuerofen, nogengange blot Gesang der Jünglinge, er et musikalsk værk af Karlheinz Stockhausen fra 1956. Det regnes for et hovedværk inden for retningen elektronische Musik. Den grundlæggende musikalske idé var at fusionere optagelser af den menneskelige stemme med elektronisk frembragte lyde.
_START_SECTION_
Tekst
_START_PARAGRAPH_
Teksten, som synges af en 12-årig dreng, stammer fra Daniels bog, kap. 3. Her skildres hvordan Nebukadnesar straffer tre jødiske mænd ved at kaste dem i en gloende ovn. De overlever ved at synge lovsange til Gud._NEWLINE_Stor dele af tekstforståelsen går af flere grunde tabt: drukner i øvrige lyde, sætninger er nedklippet til uigenkendelighed – enkelte ord og fonemer. Sætningen "Preiset den Herrn" høres gentagne gange (et slags omkvæd).
_START_SECTION_
Tekstbearbejdning
_START_PARAGRAPH_
Permutationer (ombytninger) på flere niveauer: ord, stavelser, fonemer._NEWLINE_Samtidig afvikling af forskellige ord (lag-på-lag). Enten mister ordene meningen eller nye uventede ordkombinationer opstår!!_NEWLINE_Hermed opstår endnu et kontinuum i feltet "Mening >< Vrøvl"._NEWLINE_For at kontrollere graden af forståelighed bruger Stockhausen en kvalitativ forståelighedsskala (1 er uforståelig – 7 er fuldt forståelig). Således vil ordene på et eller andet tidspunkt i værket være fuldt forståelig!! Struktur 1 (det første minut implementerer alle 7 grader af forståelighed)._NEWLINE_Kombinationen med elektroniske lyde gør også tekstforståeligheden mindre.
_START_SECTION_
Serialisme og form
_START_PARAGRAPH_
Sungne, elektroniske og mix-lyde er varieret serielt mht. tonehøjde, lydstyrke og varighed._NEWLINE_En talserie for hver af disse parametre styrer lyde og lydgrupper i kompositionen. Teknikken kaldes total serialisme. I tilfældet Stockhausen blandes den hårde matematik med intuition og sans for drama.